નાગાલેન્ડના મુખ્ય પ્રધાન ટી. આર. ઝેલિયાંગ, જેમણે ૧૯ જુલાઈના રોજ, અસાધારણ ગતિવિધિઓ પછી શપથ લીધા હતા, તેમણે વિધાનસભ્યોને ખુશ રાખવા માટેના નવા ધારાધોરણો અપનાવ્યા છે. રાજ્ય વિધાનસભાની ૨૧ જુલાઈના રોજ યોજાયેલી વિધાનસભાની બેઠકમાં બહુમતી સાબિત કર્યા બાદ, તેમણે ૧૧ કેબિનેટ પ્રધાનોની નિમણૂંક કરી હતી, જેમાંના બે ભારતીય જનતા પાર્ટી (ભાજપ) ના ચાર સભ્યો માંથી છે. આ પછી પણ તેમણે શાસક નાગા પીપલ્સ ફ્રન્ટ (એનપીએફ) ના ૪૭ બળવાખોરોમાંથી બીજા ૩૫ ને ખુશ કરવાના હતા જેમણે તેમને ટેકો આપ્યો હતો. ૨૫ જુલાઇના રોજ, તેમણે કેબિનેટ દરજ્જાના પદ, સંસદીય સેક્રેટરી તરીકે તેમાંના ૨૬ને નિયુક્ત કર્યા હતા. બાકીના નવને પણ કેબીનેટ દરજ્જા પર, સલાહકાર તરીકે નિયુક્ત કરવામાં આવ્યા હતા. પરિણામ સ્વરૂપે, ૬૦ સભ્યોની વિધાનસભામાં તમામ ૪૭ બળવાખોર કે જેણે ૨૧ જુલાઈનાં મતદાનમાં ઝેલિયાંગ માટે મતદાન કર્યું હતું, તે હવે કેબિનેટ રેન્ક ધરાવે છે.